[{"text_idx": "#000000", "text": "Beirniadu gwefan sydd wedi cael \u00a3250,000 o arian Cronfa Loteri"}, {"text_idx": "#000001", "text": "Mae cynghorydd lleol wedi beirniadu gwefan sydd wedi cael \u00a3250,000 o arian i alluogi pobl i rannu arbenigedd a gwybodaeth wedi i 340 o ddefnyddwyr gofrestru i'w defnyddio mewn cyfnod o ddwy flynedd."}, {"text_idx": "#000003", "text": "Ar o\u0302l i'r nawdd ddod i ben y llynedd mi gymerodd Cyngor Torfaen gyfrifoldeb am y prosiect ond does dim modd defnyddio'r wefan ar hyn o bryd oherwydd 'problemau technegol dros dro'."}, {"text_idx": "#000005", "text": "Mewn datganiad mae Cronfa Loteri Fawr yn dweud mai bwriad y prosiect yw \"meithrin profiad a sgiliau pobl rhwng 45-65 oed er budd y gymuned ehangach yn Nhorfaen.\""}, {"text_idx": "#000006", "text": "Roedd y prosiect yn bwriadu recriwtio 60 o fentoriaid a chefnogi 500 o unigolion. Ond mae Cyngor Torfaen yn dweud mai 340 o ddefnyddwyr sydd gan y wefan."}, {"text_idx": "#000007", "text": "Disgrifiad o\u2019r llun, Bwriad Wisdom Bank yw \"meithrin profiad a sgiliau pobl rhwng 45-65 oed er budd y gymuned ehangach yn Nhorfaen\""}, {"text_idx": "#000008", "text": "Mae Mike Harris yn dweud na ddylai unrhyw arian cyhoeddus ychwanegol gael ei wario ar y wefan oni bai bod y rhai tu o\u0302l i'r cynllun yn gallu profi eu bod wedi gwneud gwahaniaeth."}, {"text_idx": "#000009", "text": "\"Mi fyddai Cronfa Loteri wedi edrych ar y cynllun busnes ac mae'n rhaid i chi gwestiynu eu barn pan mae yna risg mor uchel."}, {"text_idx": "#000010", "text": "\"Dyw \u00a3250,000 ar gyfer gwefan sydd ond yn cael ei defnyddio gan 340 o bobl ddim i weld fel gwerth da am arian pan allwch chi gyfathrebu gyda nhw trwy wefannau cymdeithasol fel Facebook.\""}, {"text_idx": "#000011", "text": "Mae'r cynghorydd yn dweud bod yna gwestiynau difrifol i ofyn os bydd y prosiect yn parhau gan y bydd arian cyhoeddus wedyn yn cael ei ddefnyddio."}, {"text_idx": "#000012", "text": "Mewn datganiad dywedodd Cyngor Torfaen: \"Mae Bwrdd Gwasanaethau Cyhoeddus Torfaen yn credu bod Wisdom Bank yn blatfform digidol sy'n torri tir newydd wrth gyfathrebu efo'r gymuned leol. Mae'r cyngor nawr yn gyfrifol am oruchwylio datblygiadau pellach. Mae yna broblem dechnegol gyda'r wefan ar hyn o bryd ond mi fydd y broblem yn cael ei datrys cyn gynted ag sy'n bosib.\""}, {"text_idx": "#000013", "text": "Dyw cyfrif Facebook a Twitter y wefan ddim wedi eu diweddaru ers haf llynedd."}, {"text_idx": "#000014", "text": "Prif StraeonEisteddfod: Corau'n galw am ailystyried newidiadauPublished6 awr yn o\u0302lUndeb prifathrawon yn gwrthod cynnig cyflog newyddPublished8 awr yn o\u0302lMo\u0302n: 'Siom' ymgyrchwyr ar o\u0302l caniata\u0301u fferm solarPublished20 awr yn o\u0302l"}, {"text_idx": "#000015", "text": "Eisteddfod: Corau'n galw am ailystyried newidiadau"}, {"text_idx": "#000016", "text": "Undeb prifathrawon yn gwrthod cynnig cyflog newydd"}, {"text_idx": "#000017", "text": "Mo\u0302n: 'Siom' ymgyrchwyr ar o\u0302l caniata\u0301u fferm solar"}, {"text_idx": "#000018", "text": "CylchgrawnGoleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffinCarchar yn 'agoriad llygad i anghyfiawnder'"}, {"text_idx": "#000024", "text": "Sut mae denu adar i'r ardd?"}, {"text_idx": "#000025", "text": "Ble nesa' i di\u0302m rygbi Cymru?"}, {"text_idx": "#000027", "text": "Carchar yn 'agoriad llygad i anghyfiawnder'"}, {"text_idx": "#000028", "text": "Cysylltwch a\u0302 niTabledi a ffonau symudolHefyd yn Gymraeg"}]